
»Nr.  66«,   menig  Soldat 


Musikken  faas  hos  Forlæggeren. 

Angaaende  Opførelsesretten  bedes  man 
henvende  sig  til  Forlæggeren. 


«l.  COHENS  BOGTRYKK€ftt 
(GEORG  A.  BACH), 


(Kommer  marscherende  ind). 

SANG   NR.    1. 

Her  ser  De  ,,Nr.  66",  ja  saadan  er  mit  Navn. 
For  Tiden  tjener  jeg  i  Kongens  Hær. 
Endskønt  at  ,, Benløse"  er  min  Fødestavn, 
Saa  tog  de  mig  dog  til  Militær. 

2. 
Kors  hvor  mit  Hjærte  bankede,  da  jeg  fik  Trøjen  paa; 
Men  strunk  og  stiv  jeg  stilled',  ka'  nok  hænds, 
Og  alle  Byens  Piger  saa  kælent  til  mig  saa', 
De  raabte:  ,,Der  er  Piernes  Jens". 

3. 
Med  Exercitsen  den  er  jeg  stadigvæk  i  Kri', 
Sergenten,  det  er  en  hidsig  Bjørn. 
Saasnart  at  jeg  bare  har  et  Par  Timer  fri, 
Saa  ska'  jeg  passe  hanses  11  Børn. 

4. 
Med  Gymnastikken  er  Sergenten  meget  utilfreds, 
Det  værste  er  Springningen  til  Hest  — . 
,,Ka'  han  lette  Bagpartiet,  Nr.  66!" 
Jeg  naar  kun  Halen  af  det  fæle  Bæst. 

Derfor  jeg  ønsker  at  det  bare  var  forbi, 
Og  jeg  ku'  kaste  Sabel  og  Gevær. 
For  leve  uden  Sidse,  det  er  dog  et  Slaveri, 
Ja,  Sidse  er  min  egen  Hj ærtenskær. 

(Tale).  Det  var  ligegodt  et  stygt  Øjeblik,  da  jeg 
sku'  skilles  fra  Sidse;  det  var  som  alle  onde  Aander 
havde  sammensvoret  sig,  det  lynede  og  det  tordnede, 
saa  det  haglede  efter.  Sidse  hun  græd,  saa  der  ikke 
var  en  tør  Plet  paa  hende.  Saa  tog  jeg  Mod  til  mig 
og  sagde:  ,,Tør  dit  Øje,  Sidse".  Sidse  saa  paa  mig 
og  sa'e:  ,,Nu  kør'  vi  66!"  raabte  den  skeløjede  De- 
ligencekusk.  —  Saa  fik  Sidse  et  Smæk  paa  Trutten, 
og  saa  rullede  Pibetøjet  afsted.  —  Jeg  har  nu  lige- 
godt alleti'der  været  en  Lykkens  Pamfilibuis,  for 
Sidse  fik  strax  efter  min  Indkaldelse  Plads  hos  en  tyk 
Spækhøker,  saa  mit  Spisekammer  har  ikke  lidt  Hun- 
gersnød; Sidse  har  været  mig  en  god  Samaritan.  Naa 
ja,  efter  saadan  en  større  Leverance  er  hun  jo  alle- 
tider sikker  paa  et  længere  Brev.  —  Ka'  det  more 
Dem,  ska'  De  faa  Lov  at  høre  det  sidste  (tager  det 
op  af  Bukselommen). 

SANG   NR.   2. 

Min  egen  Sidse,  min  kære  Tøs, 
Jeg  sender  dig  nu  et  hundred  Kys 
For  al  det  Gode,  du  gør  for  mig, 
Det  skal  jeg  aldrig,  aldrig  glemme  dig. 


2. 
Hils  først  din  Faer  og  hils  din  Moer 
Og  tak  dem  begge  for  det  Lammelaar, 
Og  saa  for  Osten,  som  de  sendte  mig  — 
Forgangen  rendte  den  sin  Vej. 

3. 
Og  Tak  for  Pølsen  og  Ansjoserne, 
For  Smørret  og  for  det  i  Doserne, 
Og  for  det  lille  Karbenadeben, 
Det  var  jo  næstendels  saa  haardt  som  Sten. 


Og  Bøffen,  Sidse,  var,  uden  Pral, 
Saa  sejg  som  vores  Underkorporal, 
Og  Æggekagen,  min  Hjærtenskær, 
Den  brugte  jeg  til  Saalelær. 

5, 
Jeg  hilse  ska'  Jer  fra  Smedens  Per, 
Han  ligger  osse  som  Militær. 
For  denne  Gang  maa  sige  Stop  — 
Du  hilses  fra 

Din  Peter  Sukkertop. 

(Tale).  Ja,  hun  er  en  knøv  Tøs,  det  er  Sidse. 
Jeg  glæder  mig  som  et  Barn  til  vi  skal  giftes.  De 
Gamle   møblere   for   os.       De   har   købt   Mads   Hjul- 


mands  Indbo,  som  kom  saa  forkert  af  Dage,  at  han 
døde  ved  det.  —  Det  er  ligefrem  et  Agrar-Indbo.  Jeg 
ka'  saa  tydelig  se'  den  dobbelte  Egetræes  Himmel- 
seng af  Egetræ;  ,,det  er  lige  Sager,"  som  Mads  Jyde 
altid  sae.  —  Saasnart  jeg  er  færdig  med  Tjenesten, 
saa  løser  jeg  Kongebrev  —  det  ska'  ligefrem  blive  et 
Kongebryllup. 

SANG  NR.  3. 
1. 

O  Sidse,  hvor  jeg  mig  dog  glæder, 

Didelum  og  deja,  Didelum  og  dej! 

Naar  vi  ind  i  Ægteskabet  træder, 

Dide  o.  s.  v. 

Jøsses  dog,  hvor  vi  ska'  sla'  til  Søren, 

Og  al  Sorg  den  jager  vi  paa  Døren. 

Du  synger,  mens  jeg  vugger  vores  Bør'n. 

Didelum  og  deja,  Didelum  og  dej. 

2. 
Alverden  blæser  vi  et  Stykke, 
Dide  o.  s.  v. 

Glædens  Sol  vor  Vej  skal  stedse  smykke, 
Dide  o.  s.  v. 

Vi  skal  ha'  eget  Hus,  min  søde  Sidse. 
Med  et  Par  Heste,  Høns  og  Køer  og  Grise, 
Ja,  vi  ska'  rigt'nok  Lykken  prise. 
Didelum  og  deja,  Didelum  og  dej. 


(Tale).  Ja  det  ska'  blive  et  Herreliv;  men  det  har 
desværre  lange  Udsigter.  Jeg  bliver  nok  taget  til 
Underkorporal,  og  det  er  det  samme  som  et  halvt 
Aar  til.  Det  gælder  jo  bare  om  at  holde  Sidse  i 
Aande  saa  længe.  —  Jeg  sendte  hende  i  forrige  Uge 
mit  Fotografi.  Det  er  taget  saadan  ved  en  Have- 
laage, som  jeg  staar  og  læner  mig  te'  —  det  ligner 
grangivelig  mig  sæF  —  om  det  saa  er  Vorten  her  til 
højre  paa  Næsen  mæ'  det  lange  Haar  paa.  saa  æ 
den  der.  Jeg  ka'  bare  ikke  fatte,  at  hun  ikke  har 
svaret  mig  endnu.  (Støj  høres  udenfor).  Død  og 
Kridte,  der  er  Sergenten,  saa  maa  jeg  afsted. 

SANG  NR.  4. 

Hver  Dag  der  gaar,  jeg  ønsker  at  det  bare  var  forbi, 

Og  jeg  ku'  kaste  Sabel  og  Gevær. 

For  leve  uden  Sidse,  det  er  dog  et  Slaveri, 

Og  Sidse  er  min  lille  Hjærtenskær. 

(Marscherer  ud,  straks  efter  ind  med  et  Brev) 
Næ  hille  den  gloende  Ende  af  en  moginæret  Spe- 
gesild, her  er  Brev  fra  Sidse!     (Aabner  det).     Nu  ska' 
vi  se,  hvad  den  kære  Tøs  skriver. 

SANG   NR.   5. 

Naar  Maanen  straaler  rund  og  klar, 
Den  venlig  til  mig  smiler, 


Dit  Billed  jeg  i  Favnen  tar, 

Hver  Nat  det  hos  mig  hviler. 

Og  hvergang  jeg  paa  Maanen  ser, 

Saa  tænker  jeg  paa  Dig,  min  Per, 

:,:  Saa  tænker  :,:  jeg  paa  dig,  min  Per. 

2. 
Og  Storken  som  paa  Taget  boer, 
Der  har  den  jo  sin  Bolig, 
Der  staar  den  stadigvæk  og  gloer 
Ned  til  mig  saa  fortrolig. 
Og  hvergang  jeg  paa  Storken  ser, 
Saa  tænker  jeg  paa  dig,  min  Per, 
:,:  Saa  tænker  :,:  jeg  paa  dig,  min  Per. 

3. 

Og  Soen  som  paa  Stien  staar, 

Saa  tyk  og  fed  og  triv'lig, 

Naar  den  omkring  i  Gaarden  gaar. 

Den  ligner  dig  grangivelig. 

Og  hvergang  jeg  paa  Soen  ser, 

Saa  tænker  jeg  paa  dig,  min  Per, 

:,:  Saa  tænker  :,:  jeg  paa  dig,  min  Per. 

(Raab  udenfor):  ,,66!!!" 

Død  og  Kridte!  det  er  Sergenten,  saa  ka'  De  faa 
Resten  af  Brevet  en  anden  Gang.    (Løber  ud). 


Tæppet  falder. 

